Vyf sterf toe motor, vragmotor bots | Maroela Media
Die motor is onder die vragmotor verpletter. Foto: ER24
Vyf mans is Donderdagmiddag dood toe die voertuig waarin hulle onderweg was op die R547 tussen Kriel en Kinross in Mpumalanga met 'n vragmotor gebots het.
Russel Meiring, ER24-woordvoerder, sê hul en ander dienste se paramedici het omstreeks 13:30 op die toneel aangekom en die vragmotor 'n ent van die pad af aangetref. 'n Ligte motorvoertuig was platgedruk onder die sleepwa van die trok.
By nadere ondersoek het paramedici vyf mans se liggame in die wrak van die kar aangetref, sê Meiring. "Almal is blykbaar op slag dood."
Die vragmotorbestuurder is op die toneel ondersoek. Hy het net geringe beserings opgedoen en is per ambulans na 'n nabygeleë hospitaal gebring.
Meiring sê die oorsaak van die ongeluk is nog nie bekend nie, maar die polisie ondersoek die voorval.
Baie slegte pad – veral met die trokke.
ja is n baie gevaarlike pad maar die mense kan ook baie kanse vat al gesien.
Ek wens net die vragmotor bestuurders dink ook dis n gevaarlike pad.
As Transnet funksioneel was en steenkool (en ander goedere) op spoor vervoer, was minder trokke op die paaie wat die paaie voos ry en minder ongelukke waar trokke betrokke was. Minder lyding van mense!
Vragmotors is nie altyd skuldig nie. Mense in karre jaag en vat geweldige kanse sonder om te besef dat n vragmotor nie gou kan stop nie.